શરૂઆતમાં તો મેં ફિલ્મના પ્રોડ્યુસરને રીતસરના અવગણ્યા જ હતા, કારણ કે હું ફિલ્મ કરવા નહોતો માગતો પણ પ્રોડ્યુસર ખૂબ જ સ્પષ્ટ હતા કે તેમણે ‘શુભારંભ’માં મને લેવો જ છે. બીજું કારણ એ કે મને આ ફિલ્મની સ્ક્રિપ્ટ અને પાત્ર બંને ગમી ગયાં. ત્રીજું પ્રોડ્યુસર અને ડિરેક્ટર બધાં જ નવા છે છતાં પણ એ લોકો ખૂબ સ્પષ્ટ હતા કે લોકોને બીબાઢાળ મનોરંજન નથી પીરસવું , કંંઇક હટકે આપવું છે. એટલે આખરે મારે માન્યા વિના છૂટકો જ નહોતો. તેર જાન્યુઆરીના રોજ આ ફિલ્મ રિલીઝ થઇ રહી છે અને મને આશા છે કે લોકોને ફિલ્મ ગમશે.